CELEX: E2017P0014
Language: el
Date: 2017-12-21 00:00:00
Title: Προσφυγή που ασκήθηκε στις 21 Δεκεμβρίου 2017 από την Εποπτεύουσα Αρχή της ΕΖΕΣ κατά της Ισλανδίας (Υπόθεση E-14/17)

22.2.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 67/13
            
         Προσφυγή που ασκήθηκε στις 21 Δεκεμβρίου 2017 από την Εποπτεύουσα Αρχή της ΕΖΕΣ κατά της Ισλανδίας
   (Υπόθεση E-14/17)
   (2018/C 67/13)
   Στις 21 Δεκεμβρίου 2017, η Εποπτεύουσα Αρχή της ΕΖΕΣ, εκπροσωπούμενη από τους Carsten Zatschler, Catherine Howdle και Ingibjörg Ólöf Vilhjálmsdóttir, υπό την ιδιότητά τους ως αντιπροσώπων της Εποπτεύουσας Αρχής της ΕΖΕΣ, 35 Rue Belliard, 1040 Brussels, Belgium άσκησε προσφυγή κατά της Ισλανδίας ενώπιον του Δικαστηρίου της ΕΖΕΣ.
   Η Εποπτεύουσα Αρχή της ΕΖΕΣ ζητεί από το Δικαστήριο της ΕΖΕΣ:
   
               1.
            
            
               Να αναγνωρίσει ότι η Ισλανδία παρέβη τις υποχρεώσεις που υπέχει βάσει του άρθρου 7 της συμφωνίας ΕΟΧ, παραλείποντας να εντάξει στην εσωτερική έννομη τάξη της την πράξη που αναφέρεται στο σημείο 31βββ του παραρτήματος IX της συμφωνίας ΕΟΧ (εκτελεστικός κανονισμός (ΕΕ) αριθ. 447/2013 της Επιτροπής, της 15ης Μαΐου 2013, για τη θέσπιση διαδικασίας για τους ΔΟΕΕ που επιλέγουν την υπαγωγή στο καθεστώς της οδηγίας 2011/61/ΕΕ του Ευρωπαϊκού Κοινοβουλίου και του Συμβουλίου), όπως προσαρμόστηκε με το πρωτόκολλο 1 της συμφωνίας ΕΟΧ.
            
         
               2.
            
            
               Να διατάξει την Ισλανδία να καταβάλει τα δικαστικά έξοδα.
            
         Νομικά και πραγματικά περιστατικά και νομική θεμελίωση:
   
               —
            
            
               Η προσφυγή αφορά τη μη συμμόρφωση της Ισλανδίας, το αργότερο έως τις 12 Σεπτεμβρίου 2017, με αιτιολογημένη γνώμη που εξέδωσε η Εποπτεύουσα Αρχή της ΕΖΕΣ στις 12 Ιουλίου 2017 σχετικά με τη μη μεταφορά από το εν λόγω κράτος, στην εσωτερική έννομη τάξη του, του εκτελεστικού κανονισμού (ΕΕ) αριθ. 447/2013 της Επιτροπής, της 15ης Μαΐου 2013, για τη θέσπιση διαδικασίας για τους ΔΟΕΕ που επιλέγουν την υπαγωγή στο καθεστώς της οδηγίας 2011/61/ΕΕ του Ευρωπαϊκού Κοινοβουλίου και του Συμβουλίου, όπως αναφέρεται στο σημείο 31βββ του παραρτήματος IX της συμφωνίας για τον Ευρωπαϊκό Οικονομικό Χώρο και όπως προσαρμόστηκε στην εν λόγω συμφωνία με το πρωτόκολλο 1 αυτής («η πράξη»).
            
         
               —
            
            
               Η Εποπτεύουσα Αρχή της ΕΖΕΣ υποστηρίζει ότι η Ισλανδία παρέβη τις υποχρεώσεις που υπέχει βάσει του άρθρου 7 της συμφωνίας ΕΟΧ, δεδομένου ότι δεν θέσπισε, εντός της ταχθείσας προθεσμίας, τα μέτρα που είναι αναγκαία για την εφαρμογή της πράξης.